b'\n_START_ARTICLE_\nMainframe\n_START_PARAGRAPH_\nMainframe-urile, cuv\xc3\xa2nt englez care se pronun\xc8\x9b\xc4\x83 /\'mein.freim/ (v. AFI), sunt computere mari \xc8\x99i scumpe folosite de institu\xc8\x9bii guvernamentale \xc8\x99i companii mari pentru procesarea de date importante pe domeniile: statistic\xc4\x83, recens\xc4\x83minte, cercetare \xc8\x99i dezvoltare, proiectare, prognoz\xc4\x83, planificarea produc\xc8\x9biei, tranzac\xc8\x9bii financiare \xc8\x99.a. \xc3\x8enc\xc4\x83 nu exist\xc4\x83 un cuv\xc3\xa2nt rom\xc3\xa2nesc corespunz\xc4\x83tor. Deseori mainframe-urile sunt numite, cu o nuan\xc8\x9b\xc4\x83 ironic\xc4\x83, big iron (engl.: \xe2\x80\x9emarele fier\xe2\x80\x9d). Mainframe s-ar putea traduce cu "cadru sau dulap principal", ceea ce provine de la aspectul exterior al primelor mainframe-uri - ele ar\xc4\x83tau ca dulapuri mari de metal. Cu scurgerea timpului tehnologiile de fabrica\xc8\x9bie s-au dezvoltat enorm, m\xc4\x83rimea fizic\xc4\x83 a mainframe-urilor a mai sc\xc4\x83zut, iar viteza lor de calcul a crescut foarte mult.'